Intenzívny kurz praktickej kolposkopie

je v prvom rade zameraný na podporu používania tejto dôležitej vyšetrovacie metódy je v každodennej gynekologickej klinickej praxi. Poskytuje účastníkom kurzu jednak základné informácie o normálnych a abnormálnych nálezoch, ale aj detailné popisy expertných kolposkopických nálezov.

Prednáška č. 1: Úvod do kolposkopie Žiadne kolposkopické ale ani iné klinické vyšetrenie nemôže poskytnúť kvalitný výsledok, pokiaľ sa nedodržia základné pravidlá pri jeho realizácii.

Prednáška č. 2: Hodnotenie a význam markerov p16 a Ki67 v cytologickej diagnostike Autorka prednášky vysvetľuje vo svojej práci význam imunocytochémie pri cytologickom vyšetrení vzorky z krčka maternice. Ak lekár nerozumie princípu tohto vyšetrenia, nevie dostatočne doceniť hlavne význam pozitívneho nálezu. Preto je potrebné, aby sa na premietnutých cytologických nálezoch v praktickom obraze demonštroval vzhľad a možný rozsah poškodenia epitelu krčka maternice.

Prednáška č. 3: Prednáška sa zaoberá ľahkým poškodením krycieho dlaždicobunkového epitelu v kolposkopickom obraze. Okrem kritérií ktoré má takýto obraz spĺňať, popisujú sa aj možné chyby, ktoré sa pri hodnotení vyskytujú.

Prednáška č. 4: Prednáška sa zaoberá ťažkým poškodením krycieho dlaždicobunkového epitelu v kolposkopickom obraze. Okrem kritérií ktoré má takýto obraz spĺňať, popisujú sa aj možné chyby, ktoré sa pri hodnotení vyskytujú.

Prednáška č. 5: Kolposkopia v gravidite Prednáška pojednáva o špecifikách, ktoré sa v kolposkopickom obraze v gravidite vyskytujú. Treba ich poznať, správne vyhodnotiť a na základe toho pacientku v gravidite optimálne manažovať.

 Prednáška č. 6: Prínos geneticky k diagnostike k diagnostike lézií krčka maternice Autorka sa zaoberá prínosom nových genetických vyšetrení, ktoré vyšetrenie na prekancerózu krčka maternice spresnia a zrýchlia.

 Prednáška č. 7: Význam prevencie karcinómu krčka maternice u zaočkovanej pacientky Autor prednášky popisuje niektoré zaujímavé kolposkopické nálezy u zaočkovaných pacientok a vysvetľuje aj niektoré nejasnosti, sprevádzajúce očkovanie proti HPV infekcii.

 Prednáška č. 8: Follow up po LLETZ Operáciou krčka maternice pre prekanceróznu léziu starostlivosť o pacientku nekončí. Je potrebné ju ďalej sledovať. V mnohých prípadoch je po operačnom výkone popísaný obraz nedostatočného odstránenia lézie. Takého prípady majú svoju špecifiku, ktorú treba poznať a správne vyhodnotiť. V opačnom prípade je pacientka ohrozená nepoznanou recidívou prekancerózy s prechodom do invazívneho karcinómu, alebo na druhej strane je zbytočne nadliečená opakovaným a nepotrebným chirurgickým výkonom.

 Prednáška č. 9: Aktuálne otázky kolposkopickej problematiky Prednáška smeruje k nastoleniu bližšej súčinnosti medzi vedením kolposkopickej sekcie s členskou základňou. V 21. storočí by malo byť odovzdávanie informácií o najnovších poznatkoch v odbore rýchle a pružné.